Két számjegyû mértékben nõttek a keresetek Magyarországon
A teljes munkaidõben alkalmazásban állók átlagos bruttó keresete májusban 327 500 forint volt, 10,9 százalékkal magasabb, mint egy évvel korábban – jelentette a Központi Statisztikai Hivatal (KSH).
Az elsõ öt hónapban a bruttó és a nettó átlagkeresetek is 12,1 százalékkal haladták meg az egy évvel korábbit.

Éreztették hatásukat a bérrendezések

A bruttó átlagkereset a nemzetgazdaságban 323 400 forint, a nettó átlagkereset pedig 215 000 forint volt.

A növekedésre a minimálbér és a garantált bérminimum 8, illetve 12 százalékos emelése, a költségvetési szféra egyes területeit, továbbá bizonyos állami közszolgáltató cégek dolgozóit érintõ keresetrendezések voltak hatással - közölte a KSH.

Idén májusban a teljes munkaidõben alkalmazásban állók nemzetgazdasági szintû átlagos bruttó keresete a legalább öt fõt foglalkoztató vállalkozásoknál, a költségvetési intézményeknél és a megfigyelt nonprofit szervezeteknél közfoglalkoztatottak nélkül számolva 340 ezer forint volt.

Nemzetgazdasági szinten az átlagos nettó kereset májusban családi kedvezmény nélkül 217 800 forint volt, a kedvezményt is figyelembe véve pedig 226 300 forintra becsülhetõ.

A bruttó és a nettó átlagkereset egyaránt 10,9 százalékkal nõtt májusban az elõzõ év azonos idõszakához képest.

A reálkereset az elsõ öt hónapban 9,7 százalékkal emelkedett a fogyasztói árak elõzõ év azonos idõszakához mért 2,2 százalékos növekedése mellett. 

Az idei várakozásunkkal együtt 2013 óta közel 42 százalékkal nõhetnek a reálbérek, jövõre 8,5 százalékos bérnövekedés mellett 5,6 százalékkal emelkedhetnek a reálbérek.  

Így 2013-2019 között már közel 50 százalékos lehet a reálbér növekedés - jelzi Suppan Gergely, a Takarékbank vezetõ elemzõje a friss adatok kapcsán.

A fokozódó munkaerõhiány miatt, ami az egész térségre jellemzõ, akár erõsebb is lehet a bérdinamika, így gyorsulhat a hazai – és kelet-közép-európai – bérek felzárkózása a nyugati bérekhez - tette hozzá.

Öt éve töretlen a bérnövekedés a magyar nemzetgazdaságban

Több mint öt éve tart a keresetek emelkedése Magyarországon

Óriási eredmény, hogy több mint öt éve tart a keresetek emelkedése Magyarországon - mondta Bodó Sándor, a Pénzügyminisztérium (PM) foglalkoztatáspolitikáért felelõs államtitkára a KSH friss adataival kapcsolatban. Hozzátette: 2012-2018 között 51 százalékkal emelkedtek a nettó keresetek, és a reálbérek - 2012-2017 között - is kimagasló ütemben, mintegy 32 százalékkal nõttek. A jövõ évi költségvetésben az eddigi adókedvezmények megmaradnak, a legjelentõsebbnek nevezte, hogy a szociális hozzájárulási adó mértéke 19,5 százalékról 17,5 százalékra csökkenhet. Ez 130 milliárd forint megtakarítást jelent a vállalkozásoknak, és a béremelésre is komoly fedezetet teremt - húzta alá.

A bérnövekedés folytatódását a 2019-es költségvetés is támogatja, hiszen a szociális hozzájárulási adó mértéke 19,5 százalékról 17,5 százalékra csökkenhet, ami a vállalkozásoknak további béremelésekre adhat mozgásteret. A közszférában is folytatódnak a bérfejlesztések, 2019-tõl tovább nõ a katonák és a rendvédelmi dolgozók, valamint az egészségügyi szakdolgozók fizetése, az önkormányzati köztisztviselõk és a központi közigazgatásban dolgozó kormánytisztviselõk bérrendezését is tervezik, a költségvetés pedig fedezetet nyújt valamennyi, a korábbi években már megvalósult béremelési intézkedés továbbviteléhez is.

A pénzügyi szektorban voltak a legvastagabbak a borítékok

Január-májusban teljes munkaidõben alkalmazásban állók nemzetgazdasági szintû átlagos bruttó keresete - a legalább öt fõt foglalkoztató vállalkozásoknál, a költségvetési intézményeknél és a megfigyelt nonprofit szervezeteknél - 323 400 forint, közfoglalkoztatottak nélkül számolva 336 ezer forint volt.

A KSH közölte: a bruttó átlagkereset a pénzügyi, biztosítási tevékenység gazdasági ágban volt a legmagasabb, 610 800 forint.

A szálláshely-szolgáltatás, vendéglátás területén volt a legalacsonyabb, 208 100 forint.
A rendszeres - prémium, jutalom, egyhavi különjuttatás nélküli - bruttó kereset 300 800 forint volt január-májusban.

Nemzetgazdasági szinten az átlagos – családi kedvezmény nélkül számított – nettó kereset 215 ezer forint volt.

2018-ban a családi adókedvezmény a kétgyermekes családok esetében tovább emelkedett. A kedvezményt is figyelembe véve a nettó kereseti átlag 223 600 forintra becsülhetõ.

A költségvetési és a nonprofit szféra egyes szervezeteinél dolgozók közül mintegy 80 ezer fõ - az adóváltozások ellentételezését szolgáló, a keresetbe nem tartozó - kompenzációban részesült, ennek összege átlagosan 8400, illetve 7400 forint.

Január-májusban a bruttó és a kedvezmények nélkül számított nettó átlagkereset egyaránt 12,1, a rendszeres bruttó kereset ennél kisebb mértékben, 11,5 százalékkal nõtt az elõzõ év azonos idõszakához hasonlítva.
május gazdaság KSH foglalkoztatás munkaidõ bérnövekedés